《藤江别思为徐枝文题》
宋代·王称

秋风泛鹢凌寒渚，绕座鸣鹍促飞雨。羽觞争劝不须停，醉发苍梧下湓浦。

三年绛帐淑青衿，此日临岐识尔心。为问藤江汪汪水，别意与之谁浅深。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。